​​​​Abstrakte - 65ste Akademiese JaardagCurrently selected
Bied asseblief u uitmuntende navorsing as plakkaataanbiedings in pas met die volgende ag bane aan:
Nie oordraagbare siektes
Die sluitingsdatum vir die voorlegging van die opsommings is 30 Julie 2021.
Let daarop dat, soos in die verlede, geen opsomming sonder etiese goedkeuring aanvaar word nie, dus moet u vooraf etiese goedkeuring verseker.
KLIK HIER​ om 'n opsomming voor te lê.
Die beplanning vir die AJD 2021 is op dreef en ons is opgewonde om vanjaar die tweede virtuele AJD aan te bied.
Hiermee 'n paar wenke vir die voorbereiding van effektiewe plakkate.
Wenke vir die voorbereiding van effektiewe plakkate
Plakkate moet aantreklik en treffend wees en nie met onnodige inligting oorlaai wees nie. Die sleutelboodskappe moet goed gekommunikeer word. Kleur en verskillende stylsoorte moet oordeelkundig gebruik word sonder om afbreuk aan die inhoud te doen.
Inhoud: Plakkate moet 'n logiese volgorde hê en ook vir niekundiges in die veld sinvol wees, terwyl afkortings met die eerste gebruik verduidelik moet word.
Titel: Die titel moet duidelik wees.
Teks: Die teks moet aantreklik uitgelê word, met 'n verskeidenheid lettergroottes. Oorweeg dit om kollyste te gebruik waar gepas. Grafiese voorstelling is verkieslik bo groot hoeveelhede teks.
Figure en foto's: Dit moet van 'n goeie gehalte wees. Figure en tabelle moet opskrifte hê wat voldoende verduidelikings bied.
Deelnemers kan vanaf 11 Augustus 2021 al die plakkate op die virtuele platform besigtig en kry die geleentheid om vrae op die virtuele platform te stel. Hulle kan ook via e‑pos direk met die plakkaataanbieders kontak maak.​